ข้อมูลสรุป (EXECUTIVE SUMMARY)

บริษัท ไทยฟิล์มอินดัสตรี่ จำกัด (มหาชน) ประกอบธุรกิจในการผลิต
การจำหน่ายภายในประเทศและการส่งออกต่างประเทศ ของ BOPP Film, Polyester Film,
CPP Film และ Metallized Film ในปี 2550 บริษัทฯ มีกำลังการผลิต BOPP Film
100,000 ตันต่อปี Polyester Film 3,500 ตันต่อปี CPP Film 3,500 ตันต่อปีและ
Metallized Film ซึ่งเป็น Value Added Product จำนวน 7,000 ตันต่อปี โดยในปี 2551
นี้บริษัทฯ ได้ดำเนินการลงทุนเพื่อ De-bottleneck และ Modernize เครื่องจักร BOPP
สายการผลิตที่ 1-4 เมื่อแล้วเสร็จในช่วงปลายปี 2551 ต่อต้นปี 2552 จะทำให้บริษัทฯ
มีกำลังการผลิต BOPP เพิ่มขึ้นอีก 15,000 ตัน/ปี หรือมีกำลังการผลิต BOPP รวม 115,000
ตัน/ปี โดยมีสัดส่วนการส่งออกประมาณ 70-75 % และขายในประเทศประมาณ 25 -30 %

ปัจจุบันบริษัทฯ มีลูกค้ามากกว่า 850 ราย ใน 50 ประเทศ และลูกค้าภายในประเทศอีกประมาณ
250 ราย โดยบริษัทฯ ได้กระจายความเสี่ยง ไม่ให้มีตลาดส่งออกใดมีสัดส่วนมากกว่า 15 %
ของยอดจำหน่ายรวมของบริษัทฯ ลูกค้าที่สำคัญของบริษัทฯ
จะอยู่ในกลุ่มอาเซี่ยนโดยเฉพาะอินโดนีเซียและเวียตนาม ซึ่งเป็นตลาดหลักของกลุ่มประเทศนี้
ประเทศสหรัฐอเมริกาและแคนาดา กลุ่มประเทศในกลุ่มยุโรปตะวันตก (EU) ออสเตรเลีย
นิวซีแลนด์ กลุ่มประเทศในตะวันออกกลาง เช่น ซาอุดิอาระเบีย โอมาน จอร์แดน ยูเออี บาห์เรน
และซีเรีย เป็นต้น กลุ่มประเทศในเอเชียใต้ ได้แก่ ประเทศศรีลังกา ปากีสถาน เนปาล
บังกลาเทศ และอินเดีย เป็นต้น กลุ่มประเทศตะวันออกไกลเช่น ญี่ปุ่น เกาหลีใต้ และไตหวัน
เป็นต้น รวมทั้งบริษัทฯ ได้ประสบความสำเร็จในการส่งออกในตลาดใหม่ๆ
เช่นในกลุ่มประเทศยุโรปตะวันออก เช่น ยูเครน รัสเซีย โปแลนด์ ฮังการี ลัตเวีย ลิธัวเนีย
อาเซอร์ไบจัน เตอร์กิสถาน เป็นต้น ประเทศในกลุ่มทวีปอเมริกาใต้ เช่น บราซิล โคลัมเบีย
อาร์เจนตินา ชิลี เอกวาดอร์ เป็นต้น และประเทศในทวีปอาฟริกาใต้ เช่น กานา ไนจีเรีย คองโก
อาฟริกาใต้ อียิปต์ เป็นต้นรวมทั้งประเทศในแถบอเมริกากลางเช่น แม็กซิโกเป็นต้น ทำให้บริษัทฯ
ต้องผลิตเต็มกำลังการผลิตตั้งแต่กลางปี 2550 ที่ผ่านมา และจำเป็นต้องขยายกำลังการผลิตอีก
15,000 ตัน/ปี ซึ่งอยู่ในระหว่างดำเนินการในปัจจุบัน

ปัจจุบันบริษัทฯ ยังคงสัดส่วนการส่งออกประมาณ 5-6%
ของปริมาณการส่งออกของตลาดโลกและยังคงเป็นผู้นำของตลาดภายในประเทศ
โดยมีส่วนแบ่งตลาดประมาณ 55-60 %

โดยเน้นกลุ่มลูกค้าขนาดใหญ่และขนาดกลางเป็นหลัก
เนื่องจากลูกค้ากลุ่มดังกล่าวคำนึงถึงคุณภาพสินค้าควบคู่กับระดับราคาที่เป็นธรรมและมีฐานะการเงินที่มั่นคงกว่า

ในปี 2550 บริษัทฯ สามารถรักษาสัดส่วนของ Specialty Film ซึ่งมี Margin สูงกว่า
Commodity Film ที่ 25% ของยอดจำหน่ายทั้งหมดและตั้งเป้าจะเพิ่มเป็น 30 % ในปี 2551
เพื่อเพิ่มMargin ให้กับบริษัทฯ นอกเหนือจากวัฏจักรขาขึ้นตามปกติ

ปัจจุบันบริษัทฯ ได้บริหารความเสี่ยงของอัตราแลกเปลี่ยนโดย

1.  ทำการซื้อ Foreword เพื่อใช้ Hedge กับรายได้จากการส่งออกส่วนหนึ่ง

2.  ใช้ Natural Hedging โดยเก็บเงินเหรียญสหรัฐ ในรูปเงินฝาก FCD เพื่อชำระ L/C T/R
    ของวัตถุดิบอีกส่วนหนึ่ง มาตรการดังกล่าวทำให้บริษัท
    ไม่ได้รับผลกระทบจากค่าเงินบาทที่แข็งค่าขึ้นมาก เมื่อเปรียบเทียบกับผู้ส่งออกรายอื่น ๆ
    ที่มิได้บริหารความเสี่ยงของอัตราแลกเปลี่ยนเงินตราต่างประเทศ

จากนโยบายการบริหารการเงินโดยวิธีการอนุรักษ์นิยม บริษัทฯ
ได้ตัดสินใจที่จะตั้งสำรองเงินลงทุนในบริษัทฯ TCI ซึ่งถือเป็นบริษัทร่วม จำนวน 1,555 ล้านบาท
ทั้งหมดภายในไตรมาสที่ 3 ของปี 2550
เนื่องจากบริษัทร่วมดังกล่าวมีปัญหาด้านเงินทุนหมุนเวียนส่งผลให้
ต้องหยุดผลิตและให้พนักงานออกเป็นจำนวนมาก โดยพิจารณาจากมูลค่าประเมินทรัพย์สินใหม่ของ
TCI ตามรายงานของผู้ประเมินอิสระฉบับวันที่ 28 กันยายน 2550 หากในกรณีที่ TCI
หาผู้ร่วมทุนใหม่ได้ตลอดจนเจรจาปรับโครงสร้างหนี้กับเจ้าหนี้แล้วเสร็จ
และสามารถดำเนินการเชิงพาณิชย์ได้อีกครั้งหนึ่ง บริษัทฯ จะพิจารณาทบทวนมูลค่าเงินลงทุน
ดังกล่าวพร้อมทั้งกลับรายการที่ได้สำรองด้อยค่าของเงินลงทุนดังกล่าวให้กลับมามีมูลค่าคงเหลือตามที่ได้ทำการประเมินราคาใหม่
ณ ขณะนั้นอีกครั้งหนึ่ง

สำหรับบริษัท ริเวอร์ไซด์ทาวเวอร์ จำกัด (ริเวอร์ไซด์) ซึ่งบริษัทฯ ถือหุ้นอยู่ร้อยละ 99.99%
และเป็นเจ้าของโครงการคอนโดมิเนียม 32 ชั้นริมแม่น้ำเจ้าพระยา ถนนพระราม 3
ปัจจุบันมียูนิตที่ขายอยู่ประมาณ 49 ยูนิค แต่บริษัทได้สำรองการด้วยค่าของอาคารชุดดังกล่าว
เพิ่มเติมในปี 2550 อีก 36 ล้านบาท เหลือต้นทุนในบัญชีของบริษัทฯ เพียง 404 ล้านบาท
ทำให้บริษัทฯ จะได้กำไรเพิ่มขึ้นเมื่อขายและปิดโครงการ เพราะราคาขายควรจะอยู่ในช่วง 12-15
ล้านบาท/ยูนิต ถือเป็นหลักการอนุรักษ์นิยม (Conservative Accting Practise) ซึ่งบริษัทฯ
ยึดถือปฏิบัติมาอีกกรณีหนึ่ง